钦定古今图书集成/明伦汇编/氏族典/第231卷 > 杨维桢
## 钦定古今图书集成/明伦汇编/氏族典/第231卷 > 杨维桢

按《列朝诗集》小传：“铁厓先生杨维桢，字廉夫，会稽人。
泰定丁卯，用春秋擢进士第，署天台尹。狷直忤物，十
年不调。张士诚屡召不往。筑悬圃蓬壶于松江之上，
海内荐绅大夫及东南才俊之士，造门无虚日。酒酣
以往，笔墨横飞，粉铅狼籍。或戴华阳巾，披鹤氅，坐船
屋，吹铁笛作梅花弄。或呼侍儿歌《白雪》之辞，自倚凤”
琶和之。洪武二年，上以前朝老文学，思一见之，曰：“岂
有八十老妇再理嫁衣者？”赋《老客妇》词进御，上赐安
车诣阙。百二十日，即以白衣乞骸骨归故里，上成其
志。